मस्तिष्क रूपान्तरणका सन्दर्भमा अनेकन विधिहरूको आ-आफ्नै महत्त्व छ। तर, हिन्दू मानसिकताका सन्दर्भमा आत्मा र परमात्माको दर्शन, मृत्युपश्चात् स्वर्गप्राप्तिको चाहना लगायतका कुराहरू नै निर्वाण प्राप्त गर्ने सन्दर्भमा ठूला तगारा हुन्। तसर्थ मस्तिष्क रूपान्तरणका अन्य विधिको तुलनामा हाम्रो सन्दर्भमा बुद्धको शून्यताको मार्गको मर्म बुझेर त्यसको पालना गर्ने हो भने अन्य विधिको तुलनामा यो विधि बढी प्रभावकारी छ।
